OpenLLM-France/wikimedia huggingface dataset:
# Airbus A220

L'Airbus A220, anteriorment conegut com a Bombardier CSeries, és una sèrie d'avions bireactors de fuselatge estret i curt-mitjà abast desenvolupats per Bombardier Aerospace i actualment fabricats per Airbus. Les diferents versions de l'A220 tenen un abast d'entre 6.200 i 6.300 km (3.350 a 3.400 mn) i poden transportar fins a 160 passatgers.
Els orígens de l'A220 es remunten a mitjans de la dècada del 2000, quan fou concebut per Bombardier com a substitut d'avions més antics com el DC-9, l'MD-80, el Fokker 100, el Boeing 737 Classic i el BAe-146.

## Especificacions

Especificacions de l'Airbus A220 :
| Variants | A220-100 (BD-500-1A10) | A220-300 (BD-500-1A11) |
| Tripulació de vol | 2 pilots | 2 pilots |
| Passatgers | 108 (8 primera classe + 100 classe turista) fins a 133 tots en classe turista | 130 (12 primera classe + 118 classe turista) fins a 160 tots en classe turista |
| Distància entre seients | 71 a 91 cm | 71 a 91 cm |
| Amplada dels seients | 47 a 51 cm | 47 a 51 cm |
| Volum de càrrega | 23,7 m³ | 31,6 m³ |
| Longitud | 35,0 m | 38,7 m |
| Ales | longitud 35,1 m / àrea 112,3 m² | longitud 35,1 m / àrea 112,3 m² |
| Alçada | 11,5 m | 11,5 m |
| Diàmetre de fuselatge | 3,7 m | 3,7 m |
| Cabina de passatgers | 3,28 m d'amplada, 2,11 m d'alçada | 3,28 m d'amplada, 2,11 m d'alçada |
| Longitud de la cabina de passatgers | 23,7 m | 27,5 m |
| Pes màxim a l'envol (MTOW) | 60.781 kg | 67.585 kg |
| Càrrega màxima | 15.127 kg | 18.711 kg |
| Capacitat de combustible | 17.630 kg | 17.213 kg |
| Abast màxim | 2.950 milles nàutiques / 5.460 km | 3.200 milles nàutiques / 5.920 km |
| Velocitat de creuer | Mach .82 (470 nusos; 871 km/h) màxima, Mach .78 (447 nusos; 829 km/h) típica | Mach .82 (470 nusos; 871 km/h) màxima, Mach .78 (447 nusos; 829 km/h) típica |
| Recorregut d'enlairament (MTOW) | 1.463 m | 1.890 m |
| Recorregut d'aterratge (MLW) | 1.387 m | 1.509 m |
| Sostre de vol | 41.000 peus / 12.497 m | 41.000 peus / 12.497 m |
| Motors | 2× Pratt & Whitney PW1500G | 2× Pratt & Whitney PW1500G |
| Empenyiment | 84,1-103,6 kN | 93,4-103,6 kN |
| ICAO Type | BCS1 | BCS3 |

## Referències

* ↑ «CSeries brochure». Bombardier, 01-06-2015. Arxivat de l'original el 4 de març 2016.
* 1 2 3 4 «Type certificate data sheet». EASA, 29-01-2018. Arxivat de l'original el 11 de juliol 2018. [Consulta: 1r gener 2019].
* 1 2 3 «CS100 Factsheet». Bombardier, 01-06-2015. Arxivat de l'original el 2017-10-15. [Consulta: 1r gener 2019].
* 1 2 3 «CS300 Factsheet». Bombardier, 01-06-2015. Arxivat de l'original el 2016-03-04. [Consulta: 1r gener 2019].
* ↑ «Family figures». Airbus, 01-07-2018. Arxivat de l'original el 2019-10-27. [Consulta: 1r gener 2019].
* 1 2 «Aircraft Type Designators». ICAO.
# Resolució 1236 del Consell de Seguretat de les Nacions Unides

La Resolució 1236 del Consell de Seguretat de les Nacions Unides fou adoptada per unanimitat el 7 de maig de 1999. Després de recordar les resolucions anteriors sobre Timor Oriental (Timor Leste), inclosa les 384 (1975) i 389 (1976), el Consell va acollir amb beneplàcit un acord entre Indonèsia i Portugal sobre el futur de Timor Oriental i una proposta de presència de les Nacions Unides per ajudar amb el Referèndum d'Autonomia Especial de Timor Oriental programat per a l'agost de 1999.
El Consell de Seguretat va prendre nota dels esforços sostinguts dels governs tant d'Indonèsia com de Portugal des de juliol de 1983 per trobar una solució internacionalment acceptable per a la qüestió de Timor Oriental. Acollia amb satisfacció els progressos realitzats en la darrera ronda de negociacions el 5 de maig de 1999 sota els auspicis del Secretari General Kofi Annan que van donar lloc a una sèrie d'acords. També es van celebrar acords entre les Nacions Unides i els governs d'Indonèsia i Portugal sobre els acords de seguretat per al referèndum.
La resolució va acollir amb satisfacció la intenció del secretari general d'establir una presència de les Nacions Unides a Timor Oriental el més aviat possible per ajudar en la implementació dels acords mitjançant la realització del referèndum i fer que els consellers policials estiguessin a la disposició de la Policia Nacional d'Indonèsia. Va subratllar la importància d'informar sobre els resultats del referèndum sobre autonomia o independència, la responsabilitat d'Indonèsia de mantenir la pau i la seguretat a Timor Oriental i garantir que les Nacions Unides puguin completar totes les tasques a la regió.
El Consell es congratula per l'establiment d'un fons fiduciari que permeti als Estats membres realitzar contribucions voluntàries per finançar la presència de les Nacions Unides a Timor Oriental. Es va demanar al Secretari General que informés al Consell el 24 de maig de 1999 sobre l'aplicació dels acords i que formulés recomanacions sobre una futura presència de les Nacions Unides; el Consell de Seguretat adoptarà una decisió.

## Referències

* ↑ «Security Council welcomes Portuguese, Indonesian agreement on future status of East Timor». United Nations, 07-05-1999.
* ↑ Michael Geoffrey Smith; Moreen Dee Peacekeeping in East Timor: the path to independence. Lynne Rienner Publishers, 2003, p. 185. ISBN 978-1-58826-142-7.

## Vegeu també

* Llista de resolucions del Consell de Seguretat de les Nacions Unides 1201 a la 1300 (1998 - 2000)
* Crisi del Timor Oriental (1999)
* Ocupació de Timor Oriental per Indonèsia
* Força Internacional per Timor Oriental
* Administració de Transició de les Nacions Unides per a Timor Oriental

## Enllaços externs

* PDF Text de la Resolució a UN.org
# Privolni (Kavkàzskaia)

* Per a altres significats, vegeu «Privolni».
Privolni - Привольный (rus) - és un khútor del krai de Krasnodar, a Rússia. Es troba a la vora esquerra del Txelbas, davant de Vnukovski. És a 15 km al nord-oest de Kropotkin i a 128 km al nord-est de Krasnodar.
Pertanyen a aquest khútor els khútors de Vostotxni, Vnukovski, Kràsnaia Zvezdà, Poltavski i Pribrejni.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
# Shut In (Tancada)

Shut In (Tancada) és una pel·lícula de thriller estatunidenca de 2022 dirigida per D.J. Caruso, escrita per Melanie Toast i protagonitzada per Rainey Qualley, Jake Horowitz, Luciana VanDette i Vincent Gallo. Shut In és la primera pel·lícula original de The Daily Wire i la tercera que s'estrena a la seva plataforma de reproducció en línia. S'ha subtitulat al català.
The Daily Wire va acollir una visualització especial de la pel·lícula el 10 de febrer de 2022 al canal de YouTube de la companyia.

## Repartiment

* Rainey Qualley com a Jessica Nash
* Jake Horowitz com a Rob
* Luciana VanDette com a Lainey Nash
* Vincent Gallo com a Sammy
* Aidan Steimer com a Mason Nash

## Referències

* ↑ «Shut In (Tancada)». FilminCAT. [Consulta: 6 setembre 2022].
* ↑ «Vincent Gallo Returns To Acting In The Daily Wire Movie 'Shut In'». , 01-12-2021 [Consulta: 3 desembre 2021].
* ↑ «Shut In (encerrada)». Goita què fan, ara!. [Consulta: 20 agost 2022].
* ↑ Wiseman, Andreas «The Daily Wire Will Launch Its First Original Movie 'Shut In' On YouTube For Free». Deadline Hollywood, 02-02-2022 [Consulta: 4 febrer 2022].

## Enllaços externs

* Shut In - Lloc web oficial
# Paul Gilroy

Paul Gilroy (16 de febrer de 1956) és un professor universitari britànic que treballa al King's College London. Gilroy és sociòleg i escriptor i professor de literatura anglesa i americana al Departament d'Anglès del King's College de Londres. Professor Anthony Giddens de teoria social al Departament de Sociologia de la London School of Economics, a Londres (2005-2012), l'any 2009 va ser el primer professor convidat a ocupar la Càtedra del Tractat d'Utrecht, a la Universitat d'Utrecht. Abans havia estat el director del Departament d'Estudis Afroamericans, i professor de Sociologia i Estudis Afroamericans, a la Universitat Yale, a New Haven, del 2002 al 2005. s autor de nombrosos articles publicats en revistes com ara Critical Quarterly, Cultural Studies, Ethnicities, International Journal of Cultural Studies i Third Text, entre d'altres.

## Publicacions destacades

* 1982 — (coautor) The Empire Strikes Back - Race and Racism in '70s Britain, London: Hutchinson/Centre for Contemporary Cultural Studies
* 1987 — There Ain't No Black In the Union Jack: The Cultural Politics of Race and Nation, London: Hutchinson
* 1993 — The Black Atlantic: Modernity and Double Consciousness, London: Verso
* 1993 — Small Acts: thoughts on the politics of black cultures, London: Serpent's Tail
* 1995 — "Hendrix, hip-hop e l'interruzione del pensiero" with Iain Chambers, Costa & Nolan.
* 2000 — Against Race: Imagining Political Culture Beyond the Color Line, The Belknap Press of Harvard University Press
* 2000 — Between Camps: Nations, Culture and the Allure of Race, London: Allen Lane
* 2000 — Without Guarantees: Essays In Honour of Stuart Hall (co-edited with Angela McRobbie and Lawrence Grossberg), London: Verso
* 2004 — After Empire: Multiculture or Postcolonial Melancholia, London: Routledge
* 2007 — Black Britain - A Photographic History (with an introduction by Stuart Hall), London: Saqi
* 2009 — (coautor) Kuroi Taiseiyo to Chishikijin no Genzai (The Black Atlantic and Intellectuals Today), Shoraisha
* 2010 — "Darker Than Blue: On The Moral Economies of Black Atlantic Culture" (Harvard)

## Referències

* ↑ Lane, Richard J. Fifty Key Literary Theorists. London: Routledge, 2006. pp. 138.
* ↑ «British Academy announces 42 new fellows». Times Higher Education, 18-07-2014. [Consulta: 18 juliol 2014].
* ↑ «Dossier Exposició kerry James Marshall». Fundació Tàpies. Arxivat de l'original el 6 d’octubre 2014. [Consulta: 12 juny 2014].
# El Rajadell

El Rajadell, també conegut com a Cal Rejadell o el Rejidell és un mas de l'antiga parròquia de Sant Miquel Sesperxes, situat a l'extrem meridional del municipi de Sant Martí de Centelles, administrativament pertanyent a Osona tot i que està situada al vessant vallesà dels Cingles del Bertí, a la falda del turó del Rajadell.
És un dels masos més joves de la zona, ja que data de mitjans del segle xix. És un edifici de mida petita, orientat a l'est i construït sobre margues. La planta és lleugerament rectangular de dos plantes. La coberta és de doble vessant i la paret està poc treballada, és de carreu petit combinat amb carreus de mida mitjana. La porta principal és adovellada i està flanquejada per dos finestres per banda. El mas és el centre d'una petita explotació ramadera i actualment és habitat.

## Referències

* 1 2 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* 1 2 «Can Bellavista Nova Sant Martí de Centelles Comparteix:». Diputació de Barcelona. [Consulta: 16 octubre 2020].
* 1 2 Cano Sánchez, Jesús. El Bertí : flaixos d'una cinglera, 2018. ISBN 978-84-606-5442-1.
# Distribució logística

En teoria i estadística de probabilitats, la distribució logística és una distribució de probabilitat contínua. La seva funció de distribució acumulada és la funció logística, que apareix en la regressió logística i les xarxes neuronals de feedforward. S'assembla a la distribució normal en forma, però té cues més pesades (curtosi més alta). La distribució logística és un cas especial de la distribució lambda de Tukey.
Quan el paràmetre d'ubicació μ és 0 i el paràmetre d'escala s és 1, aleshores la funció de densitat de probabilitat de la distribució logística ve donada per
${\begin{aligned}f(x;0,1)&={\frac {e^{-x}}{(1+e^{-x})^{2}}}\\[4pt]&={\frac {1}{(e^{x/2}+e^{-x/2})^{2}}}\\[5pt]&={\frac {1}{4}}\operatorname {sech} ^{2}\left({\frac {x}{2}}\right).\end{aligned}}$
Així, en general, la densitat és:
${\begin{aligned}f(x;\mu ,s)&={\frac {e^{-(x-\mu )/s}}{s\left(1+e^{-(x-\mu )/s}\right)^{2}}}\\[4pt]&={\frac {1}{s\left(e^{(x-\mu )/(2s)}+e^{-(x-\mu )/(2s)}\right)^{2}}}\\[4pt]&={\frac {1}{4s}}\operatorname {sech} ^{2}\left({\frac {x-\mu }{2s}}\right).\end{aligned}}$
Com que aquesta funció es pot expressar en termes del quadrat de la funció secant hiperbòlica "sech", de vegades s'anomena distribució sech-square(d). (Vegeu també: distribució secant hiperbòlica).
La distribució logística rep el seu nom de la seva funció de distribució acumulada, que és una instància de la família de funcions logístiques. La funció de distribució acumulada de la distribució logística també és una versió escalada de la tangent hiperbòlica.
$F(x;\mu ,s)={\frac {1}{1+e^{-(x-\mu )/s}}}={\frac {1}{2}}+{\frac {1}{2}}\operatorname {tanh} \left({\frac {x-\mu }{2s}}\right).$
En aquesta equació μ és la mitjana, i s és un paràmetre d'escala proporcional a la desviació estàndard.

## Referències

* ↑ «Figure 3 | Improved Shape Parameter Estimation for the Three-Parameter Log-Logistic Distribution» (en anglès). https://www.hindawi.com.+[Consulta: 18 març 2023].
* ↑ Johnson, Kotz & Balakrishnan (1995, p.116).
* ↑ «5.29: The Logistic Distribution» (en anglès). https://stats.libretexts.org,+05-05-2020.+[Consulta: 18 març 2023].
* ↑ Weisstein, Eric W. «Logistic Distribution» (en anglès). https://mathworld.wolfram.com.+[Consulta: 18 març 2023].
# Acquafredda

Acquafredda (brescià: Aivazelada) és un municipi italià de la província de Brescia, a la regió de Llombardia.

## Referències

* ↑ Comuni-Italiani.it. «Elenco Comuni Provincia di Brescia» (en italià). [Consulta: 14 febrer 2021].
# Resolució 1240 del Consell de Seguretat de les Nacions Unides

La Resolució 1240 del Consell de Seguretat de les Nacions Unides fou adoptada per unanimitat el 15 de maig de 1999. Després de recordar totes les resolucions sobre la situació a Tadjikistan i al llarg de la frontera entre l'Afganistan i Tadjikistan, el Consell va prorrogar el mandat de la Missió d'Observadors de les Nacions Unides a Tadjikistan (UNMOT) per un període de sis mesos fins al 15 de novembre de 1999.
El Consell de Seguretat va assenyalar el continu procés de pau a Tadjikistan i l'observança general del Tadjikistan i l'Oposició Tajik Unida (UTO). La situació general del país havia millorat encara que algunes zones es mantenien tibants.
Es va demanar als partits tadjiks que creessin el dret a crear condicions per celebrar un referèndum constitucional i eleccions presidencials i parlamentàries i garantir la seguretat de les Nacions Unides i el personal internacional del país. Es va demanar a l'Organització per a la Seguretat i la Cooperació a Europa (OSCE) que continués cooperant amb les Nacions Unides en el procés de democratització i va acollir amb satisfacció els esforços de la forces de manteniment de la pau de la Comunitat d'Estats Independents (CIS) al país.
Finalment, es va demanar al secretari general Kofi Annan que mantingués informat el Consell sobre l'evolució de Tajikistan i, a aquest efecte, que presentés un informe en un termini de tres mesos. A principis de juny de 1999, la UNMOT va reobrir les seves oficines a Khorugh i Khujand després de la mort de quatre persones del seu personal el juliol de 1998.

## Referències

* ↑ «Security Council extends UNMOT mandate by six months». United Nations, 15-05-1999.
* ↑ United Nations. Yearbook of the United Nations 1999. 5th. United Nations Publications, 2002, p. 267.

## Vegeu també

* Llista de resolucions del Consell de Seguretat de les Nacions Unides 1201 a la 1300 (1998 - 2000)
* Guerra Civil del Tadjikistan
* Història del Tadjikistan

## Enllaços externs

* PDF Text de la Resolució a UN.org
# Shusaku Hirasawa

Shusaku Hirasawa (Prefectura d'Akita, Japó, 5 de març de 1949), és un exfutbolista japonès. Va disputar 11 partits amb la selecció japonesa.

## Enllaços externs

* National Football Teams
* Japan National Football Team Database
# Paul Giacobbi

Paul Giacobbi és un polític cors, nascut el 4 de juny de 1957 a Courbevoie (Alts del Sena).
Membre d'una vella família radical-socialista, és fill de François Giacobbi, qui fou diputat de Còrsega i Sotssecretari d'Estat en els anys 50, net de Paul Joseph Marie Giacobbi qui fou ministre en la preguerra i en la Quarta República Francesa i també besnet de Marius Giacobbi i que tame fou diputat i senador per Còrsega.
Diputat de la segona circumscripció de l'Alta Còrsega des de 2002, membre del Partit Radical d'Esquerra, fou reelegit el 17 de juny de 2007. Forma part del grup socialista, radical i ciutadà.

## Mandats

* 14/03/1983 - 19/03/1989: alcalde de Venaco (Alta Còrsega)
* 17/03/1986 - 22/03/1992: membre de l'Assemblea de Còrsega
* 20/03/1989 - 18/06/1995: alcalde de Venaco
* 23/03/1992 - 15/03/1998: membre de l'Assemblea de Còrsega
* 23/03/1992 - 15/03/1998: conseller executiu de l'Assemblea de Còrsega
* 19/06/1995 - 18/03/2001: alcalde de Venaco
* 27/04/1997 - 22/03/1998: membre del Consell General de l'Alta Còrsega
* 16/03/1998 - 30/06/2002: membre de l'Assemblea de Còrsega
* 29/03/2004 al 08/04/2004: membre de l'Assemblea de Còrsega

### Mandat en curs

* President del Consell General de l'Alta Còrsega (des de 1998).

## Referències

* ↑ Paul Giacobbi succeeix al seu pare en el Consell general d'Alta Còrsega
* ↑ Una biografia de François Giacobbi al web de l'Assemblea nacional
# El Tossal (Sarral)

El Tossal és una muntanya de 613 metres que es troba al municipi de Sarral, a la comarca de la Conca de Barberà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Distribució matriu gamma

En estadística, una distribució matriu gamma és una generalització de la distribució gamma a matrius definides positives. És una versió més general de la distribució de Wishart i s'utilitza de manera similar, per exemple, com a conjugada a priori de la matriu de precisió d'una distribució normal multivariable i de la distribució matriu normal. La distribució composta resultant de combinar una matriu normal amb una matriu gamma prèvia a la matriu de precisió és una distribució t matriu generalitzada.
Això redueix a la distribució de Wishart: $\beta =2,\alpha ={\frac {n}{2}}.$

## Referències

* 1 2 Iranmanesh, Anis; Arashib, M; Tabatabaey, S. M. M «On Conditional Applications of Matrix Variate Normal Distribution» (en anglès). Iranian Journal of Mathematical Sciences and Informatics, 5.2, 2010, pàg. 33-43.

## Bibliografia

* Gupta, A. K; Nagar, D. K. Matrix Variate Distributions (en anglès). Chapman and Hall/CRC, 1999. ISBN 978-1584880462.
# Acqualagna

Acqualagna és un municipi d'Itàlia. Pertany a la província de Pesaro i Urbino, a la regió de Marka. El municipi té 4.412 habitants, repartits en una superfície de 50,69 quilòmetres quadrats.

## Poblacions properes

Acqualagna limita amb els següents municipis:
* Cagli
* Urbania
* Urbino
* Piobbico
* Fermignano
# Resolució 1242 del Consell de Seguretat de les Nacions Unides

La Resolució 1242 del Consell de Seguretat de les Nacions Unides fou adoptada per unanimitat el 21 de maig de 1999. Després de recordar totes les anteriors resolucions sobre Iraq, incloses les resolucions 986 (1995), 1111 (1997), 1129 (1997), 1143 (1997), 1153 (1998), 1158 (1998), 1175 (1998) i 1210 (1998) referides al Programa Petroli per Aliments, el Consell va ampliar les disposicions relatives a l'exportació de petroli i productes petrolífers iraquians suficients per produir petroli per uns 5,256 milions de dòlars USA en 180 dies més.
El Consell de Seguretat estava convençut de la necessitat d'una mesura temporal per proporcionar assistència humanitària al poble iraquià fins que el Govern de l'Iraq compleixi les disposicions de la Resolució 687 (1991) i hagués distribuït l'ajuda a tot el país per igual.
Actuant sota el Capítol VII de la Carta de les Nacions Unides, el Consell va ampliar el Programa Petroli per Aliments per un període addicional de 180 dies que començava a les 00:01 EDT el 25 de maig de 1999 amb les disposicions de la Resolució 1153 que resten vigents. El Consell va mantenir la quantitat màxima de petroli que Iraq podria exportar als 5.256 milions de dòlars dels EUA.
Finalment, es va demanar al secretari general Kofi Annan que informe al Consell abans del 30 de juny de 1999 sobre si l'Iraq va poder produir el valor del petroli de 5.256 milions de dòlars EUA per exportar i presentar una llista detallada dels equips que els països estaven proporcionant per ajudar a l'Iraq a augmentar les exportacions per finançar l'ajuda humanitària. També es va instruir a millorar el procés d'observació a l'Iraq per garantir que l'ajuda es distribuís per igual entre tots els segments de la població i que tot l'equip s'utilitzés com era autoritzat.

## Referències

* ↑ «Security Council extends Iraq 'Oil-for-Food' Programme». United Nations, 21-05-1999.
* ↑ Anand, Vinod «Iraq under siege: Human costs of economic warfare». Strategic Analysis, 24, 2, 2000, pàg. 301–313. DOI: 10.1080/09700160008455214.

## Vegeu també

* Llista de resolucions del Consell de Seguretat de les Nacions Unides 1201 a la 1300 (1998 - 2000)
* Guerra del Golf

## Enllaços externs

* PDF Text de la Resolució a UN.org
# Shushicë (riu)

El Shushicë és un riu de 80 km de llargada situat al sud d'Albània, que és un afluent del riu Vjosë. Neix al comtat de Vlorë, prop de la vila de Kuç, municipalitat d'Himarë. Discorre per una zona càrstica generalment cap al nord-oest a través de Brataj, Kotë i Shushicë i s'uneix al riu Vjosë prop d'Armen, al nord-est de Vlorë. A finals de l'any 1943 aquesta zona va ser l'escenari de la batalla de Drashovica.
# Paul Goldsmith (polític)

Paul Goldsmith (Mount Eden, Auckland; 1971) és un polític neozelandès i diputat de la Cambra de Representants de Nova Zelanda des de les eleccions de 2011. És membre del Partit Nacional.

## Inicis

Goldsmith va néixer al suburbi d'Auckland de Mount Eden el 1971. Va realitzar els seus estudis secundaris a l'Auckland Grammar School i es va graduar amb un MA en història de la Universitat d'Auckland. Goldsmith va treballar com a secretari de premsa i autor de discursos per Phil Goff del Partit Laborista, Simon Upton del Partit Nacional i John Banks qui aleshores era del Partit Nacional. El 2000 va esdevenir assessor de relacions públiques i treballà per Tranz Rail i la Universitat d'Auckland.
Ha escrit biografies de John Banks i Don Brash, exlíder del Partit Nacional entre 2003 i 2006. Ha escrit també un llibre sobre la història dels impostos i un altre sobre l'empresa constructora Fletcher Building.
Entre el 2007 i 2010 fou conseller pel consell de la ciutat d'Auckland (Auckland City Council).

## Diputat

Parlament de Nova Zelanda :
| Anys | Leg. | Circumscripció | Llista | Partit |
| 2011-actualitat | 50 | Llista | 39 | Nacional |
Per a les eleccions de 2005 fou el candidat del Partit Nacional a Maungakiekie. Quedà en segon lloc per darrere de Mark Gosche del Partit Laborista. Al trobar-se 59è en la llista electoral del partit nou fou elegit com a diputat de llista.
En les eleccions de 2011 Goldsmith va ser el candidat del partit a Epsom. Va quedar en segon lloc per darrere de John Banks d'ACT Nova Zelanda. En aquestes eleccions es trobava 39è en la llista del partit i fou elegit.

## Vida personal

Goldsmith està casat i té quatre fills. Practica el taekwondo.

## Referències

* 1 2 3 (anglès) «Paul Goldsmith – List member, National Party Arxivat 2013-02-09 a Wayback Machine.». Parlament de Nova Zelanda. [Consulta: 24/06/2013.]
* ↑ (anglès) «Paul Goldsmith - Biography Arxivat 2013-02-14 a Wayback Machine.». Partit Nacional de Nova Zelanda. [Consulta: 24/06/2013.]
* 1 2 3 4 (anglès) Dickison, Michael: «Election 2011: Record anything but invisible». The New Zealand Herald. [Publicació: 22/11/2011.] [Consulta: 24/06/2013.]
* ↑ (anglès) «Paul Goldsmith Arxivat 2011-08-29 a Wayback Machine.». Elections 2010 — Comissió Electoral. [Consulta: 24/06/2013.]
* ↑ (anglès) «Official Count Results -- Maungakiekie» (2005). Comissió Electoral. [Consulta: 24/06/2013.]
* ↑ (anglès) «Official Count Results -- Epsom» (2011). Comissió Electoral. [Consulta: 24/06/2013.]
* ↑ (anglès) «Official Count Results -- Successful Candidates». Comissió Electoral. [Consulta: 24/06/2013.]

## Vegeu també

* Partit Nacional de Nova Zelanda

## Enllaços externs

* (anglès) Pàgina web oficial de Paul Goldsmith
* (anglès) Informació sobre Paul Goldsmith a la pàgina web del Parlament de Nova Zelanda Arxivat 2013-02-09 a Wayback Machine.
* (anglès) Informació sobre Paul Goldsmith a la pàgina web del Partit Nacional Arxivat 2013-06-21 a Wayback Machine.